**OTVORENA PRVA LIDL PRODAVNICA U ŠIDU**

**Svečanim presecanjem vrpce jutros u 8 časova otvorena je prva Lidl prodavnica u Šidu, na adresi Sremskog fronta 1A, čime je građanima Šida omogućena svakodnevna kupovina uz najbolji odnos cene i kvaliteta, po kojem je Lidl prepoznat širom Srbije.**

Otvaranjem prodavnice u Šidu, ujedno 81. po redu, Lidl je operativno poslovanje proširio na 47 gradova u našoj zemlji. U novoj prodavnici potrošačima će biti na raspolaganju i samouslužne kase – moderan i brz način plaćanja, naročito pogodan za manju kupovinu. Ovaj sistem donosi dodatnu fleksibilnost, jer omogućava da potrošači sami skeniraju i pakuju proizvode tempom koji njima najviše odgovara.

*„Otvaranjem naše prve prodavnice u Šidu želimo da lokalnoj zajednici približimo jedinstveno iskustvo Lidl kupovine. Sigurni smo da će i građani Šida prepoznati da se kupovina u Lidlu isplati, ne samo zbog niskih cena, već i zbog pažnje koju posvećujemo njihovim svakodnevnim potrebama“,* ***izjavila je Marija Kojčić, rukovodilac sektora Corporate Affairs u Lidl Srbija.***

Zahvaljujući pažljivo odabranim proizvodima, direktnoj saradnji sa proizvođačima, efikasnoj logistici i ostalim procesima, Lidl obezbeđuje konkurentne cene stalnog asortimana. I pored toga, građani Šida će, specijalno povodom otvaranja, imati priliku da kupe kilogram svežeg svinjskog buta po ceni 549,99 dinara, dok će mandarine biti u ponudi za 109,99 dinara po kilogramu.

Otvaranjem prodavnice u Šidu, Lidl tim postao je bogatiji za više od 20 novih kolega, koji će raditi u sigurnom i podsticajnom okruženju. Zaposleni imaju priliku da koriste široku paletu benefita – od finansijskih, kao što su dodatak za godišnji odmor, mesečni dodaci i sredstva za kupovinu na Lidl karticama za zaposlene, pa sve do programa podrške koji pružaju dodatnu sigurnost i oslonac. Među njima je i digitalni program EAP (Employee Assistance Program), koji obuhvata besplatne i poverljive pravne, psihološke i finansijske savete.

Dodatno, povodom otvaranja prodavnice u Šidu, Lidl je za period od 9. do 15. oktobra pripremio posebne pakete „Bebina čarobna kutija“, sa pažljivo odabranim proizvodima namenjenim prvim danima roditeljstva. Ovi paketi, kao znak pažnje i podrške, biće uručeni svim porodiljama čije se bebe rode u okviru Patronažne službe Doma zdravlja Šid.

Radno vreme nove Lidl prodavnice u Šidu biće svakog dana u nedelji od 8 do 21 čas.

**O Lidlu**

Kompanija Lidl, kao deo nemačke Švarc grupe (Schwarz Gruppe), jedan je od vodećih prehrambenih trgovinskih lanaca u Nemačkoj i Evropi. Sa oko 12.600 prodavnica i više od 230 distributivnih i logističkih centara u 31 zemlji, broji ukupno više od 382.400 zaposlenih širom sveta. Jednostavnost i usmerenost na procese određuju svakodnevne aktivnosti u prodavnicama, regionalnim distributivnim centrima i nacionalnoj centrali Lidla. Istovremeno, Lidl kroz svoje aktivnosti preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture i oblikuju svakodnevno poslovanje čineći osnovu uspeha. Kompanija Lidl je u 2024. fiskalnoj godini ostvarila prodaju od 132,1 milijarde evra, vrednujući najbolji odnos cene i kvaliteta za svoje potrošače, dok su ostale kompanije u sastavu Švarc grupe zabeležile ukupni prihod od 175,4 milijarde evra u istom periodu.

Lidl je u Srbiji svoje prve prodavnice otvorio u oktobru 2018. godine i trenutno ima 81 prodavnicu u 47 gradova širom zemlje. Ima dugoročne planove sa ciljem da potrošačima širom Srbije ponudi jedinstveno iskustvo kupovine i najbolji odnos cene i kvaliteta, po čemu je prepoznat u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://kompanija.lidl.rs/press-centar)

[Instagram Lidl Srbija](https://www.instagram.com/lidlsrbija/)